
REFERAT
Privind participarea Consiliului Local în calitate de coorganizator la manifestarea „Congresul Internaţional de obstetrică şi ginecologie”, organizată de  Societatea Română de reproducere umană asistată
Referitor la solicitarea nr. SC2004 - 021224/ 03.12.2004 a Societăţii Române de Reproducere umană asistată privind organizarea manifestării „Congresul Internaţional Româno- German de obstetrică şi ginecologie” la Timişoara în luna iunie 2005

Congresul va avea ca temă „Chirurgia laparoscopică”, se vor realiza operaţii transmise în direct din Heidelberg, Tubingen, Clermont- Ferrat, Timişoara, Bucureşti Cluj şi Sibiu. Obiectivul principal al congresului este acela de a introduce tehnicile de chirurgie laparoscopică în România cu ajutorul profesorilor din Germania şi din alte ţări, cât şi continuarea schimburilor ştiinţifice medicale între România şi Germania.
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 50.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).


Detalii referitoare la această manifestare se află în materialul anexat.  

Manifestarea a fost inclusă pe Agenda Culturală 2005.   

